MFCติดใจทาร์เก็ตฟันด์เข้าเป้าเร็ว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — MFC ออกทาร์เก็ตฟันด์ “SPOT 10S3” หลัง SPOT 10S2 เข้าเป้า 10% ใน 5 เดือนเศษ
นายศุภกร สุนทรกิจ รองกรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี เปิดเผยว่า บริษัทจะเสนอขายกองทุนเปิดเอ็มเอฟซี สปอท 10 ซีรีส์ 3 หรือกองทุนเปิดสปอท 10S3 มูลค่าโครงการ 1,000 ล้านบาท โดยตั้งเป้าผลตอบแทนที่คืนให้ผู้ถือหน่วยไม่ต่ำกว่า 11 บาท หรือ 10% ภายใน 1 ปี 
หากไม่เป็นไปตามคาดหมาย ผู้ถือหน่วยลงทุนจะมีสิทธิเลือกที่จะลงทุนต่อไป ทั้งซื้อเพิ่ม หรือขายคืนหน่วยลงทุนได้ทุกวัน 
ทั้งนี้ บริษัทประสบความสำเร็จจากกองทุนเปิด SPOT 10S2 ที่ถึงเป้าหมายผลตอบแทน 10% ภายใน 5 เดือน 24 วัน 
ข้อมูลจากฝ่ายวิจัยและกลยุทธ์การลงทุนของเอ็มเอฟซีมองว่าตลาดทุนในระยะสั้นยังได้อานิสงส์จากเม็ดเงินต่างชาติที่ไหลเข้ามา ในขณะที่นักลงทุนสถาบันและรายย่อยจะทยอยขายหุ้นที่สูงเกินราคาเป้าหมายแล้ว
สำหรับแนวโน้มตลาดหุ้นระยะกลางถึงระยะยาวอาจปรับฐานเล็กๆ บ้าง แต่คาดว่าจะพยุงระดับ 720 จุดไว้ได้ และเอ็มเอฟซีได้ปรับเป้าหมายดัชนีหุ้นปลายปีนี้ขึ้นเป็น 887 จุด จากเดิม 825 จุด หลังจากผลประกอบการหลายกลุ่มออกมาดีกว่าที่คาด โดยเฉพาะกลุ่มพลังงานและกลุ่มธนาคารพาณิชย์ที่ยังคงมีกำไรดีทำสถิติใหม่มาติดต่อกันหลายไตรมาสแล้ว 
“จากแนวโน้มที่ดีของตลาดหุ้นจึงเป็นโอกาสที่จะเข้าลงทุนของกองทุนเปิด SPOT 10S3 ซึ่งเพิ่มประสิทธิภาพการบริหารกองทุนด้วยการลงทุนในสัญญาซื้อขายล่วงหน้าใน SET50 Index Futures จะช่วยลดความเสี่ยงในกรณีที่ดัชนีหุ้นปรับตัวลดลง และมีโอกาสสร้างผลตอบแทนเพิ่มขึ้นในกรณีที่ดัชนีหุ้นปรับตัวสูงขึ้น” นายศุภกร กล่าว